

**R E P U B L I K A E S H Q I P Ë R I S Ë**

**MINISTRIA E SHËNDETËSISË DHE MBROJTJES SOCIALE**

**SPITALI UNIVERSITAR OBESTETRIK-GJINEKOLOGJIK “KOÇO GLIOZHENI”**

**SHPALLJE PËR MJEK SPECIALIST PEDIATËR – NEONATOLOG NË SPITALIN UNIVERSITAR OBSTETRIK-GJINEKOLOGJIK “KOÇO GLIOZHENI”**

Bazuar në Statutin e SUOGJ “Koço Gliozheni”, si dhe Udhëzimit nr. 499, datë 02.07.2019 “ Për proçedurat e pranimit dhe emërimit të mjekëve në institucionet shëndetësore publike në Republikën e Shqipërisë nëpërmjet Platformës Elektronike”, të Ministrisë së Shëndetësisë dhe Mbrojtjes Sociale, **Spitali Universitar Obstetrik-Gjinekologjik ”Koço Gliozheni”** shpall konkursin për 2 (dy) vende të lira pune në pozicionin **“Mjek Pediatër-Neonatolog”**

**APLIKIMI:**

**Afati i aplikimit është 2 (dy) javë, nga momenti i shpalljes në portalin “Mjekë për Shqipërinë”.**

Aplikimi kryhet në platformën on-line “Mjek për Shqipërinë”, si dhe një kopje e dokumentacionit dërgohet pranë Drejtorisë së Spitalit Universitar me postë, ose dorazi.

1. **Kriteret për aplikim:**
2. Të ketë mbaruar studimet e larta universitare në një fakultet të mjekësisë me program të akredituar nga Ministria e Arsimit, Sportit dhe Rinisë. Diplomat të cilat janë marrë jashtë vendit, duhet të jenë njohur dhe njehsuar, sipas legjislacionit në fuqi nga strukturat përkatëse.
3. Të ketë mbaruar specializimin pasuniversitar në specialitetin Pediatri***.***
4. Të jetë i pajisur me Lejen e Ushtrimit të Profesionit lëshuar nga Urdhëri i Mjekut (të vlefshme).
5. **Dokumentacioni i nevojshëm për aplikim:**
6. Jetëshkrimi i kandidatit ( CV) (e detyrueshme)
7. Fotokopje e kartës së identitetit (e detyrueshme)
8. Diploma Universitare dhe lista e notave (e detyrueshme)
9. Diploma e Specializimit dhe lista e notave (e detyrueshme)
10. Leja e ushtrimit të profesionit e vlefshme (e detyrueshme)
11. Fotokopje e librezës së punës.
12. Dëshmi të kualifikimeve shkencore (gradë ose titull akademik/shkencor)
13. Dëshmi të njohjes të gjuhës/ve të huaj/a
14. Çertifikatat e pjesëmarrjes në aktivitetet e edukimit në vazhdim të ndjekura brenda dhe jashtë vendit
15. Formulari i Vetëdeklarimit të gjendjes gjyqësore (e detyrueshme)
16. Raport mjeko – ligjor i tre muajve të fundit ( i detyrueshëm në momentin e fillimit të detyrës)
17. Referenca nga punëdhënësi i mëparshëm (nëse ka).

Mosplotësimi i kritereve të mësipërme si dhe mungesa e një prej dokumentave të detyrueshme, e skualifikon automatikisht kandidatin.

**3. Vlerësimi i kandidatëve**

Kandidatët do të vlerësohen për diplomën, përvojën në shëndetësi, gjuhën e huaj, trajnimet apo kualifikimet e lidhura me fushën dhe për intervistën me gojë. Totali i pikëve për këtë vlerësim është 50 pikë, përkatësisht:

a. deri në 45 pikë vlerësimi i dosjes;

b. deri në 5 pikë vlerësimi i intervistës me gojë.

Si eksperiencë në profesion, e cila vlerësohet me max. 15 pikë, do të konsiderohet eksperienca në pozicionin Mjek Pediatër.

Për më tepër, mbi vlerësimin e kandidatëve mund t’i referoheni Udhëzimit nr. 499, datë 02.07.2019 “Për proçedurat e pranimit dhe emërimit të mjekëve në institucionet shëndetësore publike në Republikën e Shqipërisë nëpërmjet Platformës Elektronike”,

Komisioni i Vlerësimit, brenda 5 (pesë) ditëve pune pas përfundimit të afatit të pranimit të aplikimeve, vlerëson dokumentacionin e paraqitur nga kandidatët dhe brenda 2 (dy) ditëve i njofton ata për datën në të cilën do të zhvillohet intervista me gojë.

**4. Njoftimi i kandidatëve dhe shpallja e pikëve**

Në përfundim Komisioni i Vlerësimit harton listën me pikët totale për çdo kandidat dhe i njofton ata për rezultatin nëpërmjet adresës së tyre të e-mail-it.

Kandidatët kanë të drejtën e ankimit për rezultatin brenda 2 (dy) ditëve nga dita e njoftimit të tyre.

Ankesa bëhet përmes portalit “Mjekë për Shqipërinë” dhe në adresën elektronike KocoGliozheni@shendetesia.gov.al .

Pas përfundimit të afateve të ankimimit dhe shqyrtimit të ankesave, Komisioni i Vlerësimit shpall renditjen përfundimtare të kandidatëve dhe e dërgon atë pranë DQOSHKSH-së e cila bën publikimin në portalin “Mjekë për Shqipërinë”.